Ադրբեջանի իշխանական լրատվամիջոցներից մեկը հրապարակել է «Աշխարհի ադրբեջանցիների միության» նախագահ Ֆիզուլի Մամեդովի ծավալուն հոդվածը, որն ավարտվում է հետեւյալ ընդհանրացմամբ. «Այսօր առաջին հերթին կադրային բարեփոխումները նույնիսկ ավելի կարեւոր են, քան ղարաբաղյան հակամարտության լուծումը, քանի որ դրանցից է կախված Ադրբեջանի ապագան: Քանի դեռ պետական մարմինները չեն մաքրվել ոչ կոմպետենտ եւ կոռումպացված կադրերից եւ կառավարման սանձերը տրված չեն երիտասարդ սերնդին, դժվար է լինելու հասնել տնտեսության ծաղկմանը եւ երկրում հասարակական-քաղաքական կայունության պահպանմանը: Որոշ չինովնիկների կոռուպցիան եւ ամենաթողությունը մեծացնում են հասարակության լարվածությունը, որը կարող է բերել քաղաքացիական բաց դիմակայության, գունավոր հեղափոխութան փորձերի եւ ռեգիոններում անջատողականության: Այդ դեպքում կվտանգվի անկած Ադրբեջանի գոյությունը: Ներկա պայմաններում միայն լայնածավալ բարեփոխումները եւ արդարացի համաներումը կամրապնդեն Ադրբեջանի պետականությունը եւ թույլ կտան վերականգնել նրա տարածքային ամբողջականությունը»: